**Ֆանի Ինգեբորգ Մատիլդա Բրեյթ** (շվեդերեն՝ Fanny Brate, փետրվարի 26, 1861(1861-02-26)[…], Հորֆյորսամգլինգեն, Ստոկհոլմ, Ստոկհոլմի լեն, Շվեդիա - ապրիլի 24, 1940(1940-04-24)[…], Էնգելբրեքտ, Ստոկհոլմ քաղաք, Փոխմարզպետի պաշտոն, Շվեդիա[…]), շվեդ նկարչուհի, նրա գործերը գովաբանում են ընտանեկան կյանքի իդիլիան։ Ֆանի Բրեյթի նկարները ստեղծվել են շվեդ նկարիչ Կառլ Լարսոնի ազդեցության ներքո։

Կենսագրություն
--------------

Ֆանի Բրեյթի հայրը Ջոն Ֆրեդերիկ Օսկար Էկբոմն էր (անգլ.՝ Johan Fredric Gustaf Oscar Ekbom), որը ծառայում էր Վեստերգյոտլանդի դուքս Կարլ Շվեդացուն։ 1880 թվականին՝ տասնութ տարեկան հասակում, նա ընդունվել է Շվեդիայի գեղարվեստի թագավորական ակադեմիա։ 1887 թվականին ուսումնական շրջագայություն է կատարել դեպի Փարիզ։ 1889 թվականին ճանապարհորդել է Գերմանիա, Դանիա, Նորվեգիա, Անգլիա, Ավստրիա և Իտալիա։ 

1887 թվականին Ֆանին ամուսնացել է Էրիկ Բրեյթի հետ (1857-1924)։ Նրանք ունեցել են չորս դուստր՝ Աստրիդ (1888-1929), Թորուն (1891-1993), Ռագնհիլդ (1892-1894), Ինգեգերդ (1899-1952)։ Ամուսնանալով՝ նա ստիպված է եղել թողնել նկարչությունը, բայց շարունակել է իր մասնակցությունը Շվեդիայի արվեստի աշխարհում՝ որպես այլ նկարիչների հովանավոր։ 

1891 թվականին Բրեյթը դարձել է *Svenska Konstnärernas Förening* Նկարիչների ասոցիացիայի անդամ։

Գործունեություն
---------------

«Տոնակատարության օրը» (կտավ, յուղաներկ, 1902)
Նկարչուհին աշխատել է բնանկարի, ինտերիերի նկարչության, նատյուրմորտի, դիմանկարի ժանրերում։ 

Ամենահայտնի աշխատանքը *Namnsdag* («Տոնակատարության օրը») նկարն է, որը ստեղծվել 1902 թվականին։ Ներկայումս այն պահվում է Շվեդիայի ազգային թանգարանում։ Նրա լավագույն աշխատանքներից են «Կույր ծեր կին» (1903), «Ազատ րոպե» և այլ աշխատանքներ։ 

Ֆանի Բրեյթը նրբանկատ մանկական հոգեբան է, նրա նկարներում երեխաները խաղում են, հոգ տանում այլ երեխաների համար, վիճում, ոգևորությամբ նկարում։ Դրանցում կարելի է գտնել այնպիսի գծեր, որոնք հիշեցնում են նկարիչ Էժեն Կարիերի ինտիմ ֆրանսիական դիմանկարը, պատմություններ շվեդ նկարիչ Կարլ Լարսոնի ընտանեկան կյանքից։ 

1943 թվականին Շվեդիայի ազգային թանգարանում տեղի է ունեցել նկարչի անձնական ցուցահանդեսի բացումը, որին ներկայացվել են նրա ստեղծագործություններից 126-ը։ Ֆանի Բրեյթը նկարել է յուղաներկով և ջրաներկով։ Նրա աշխատանքները, որոնք ցույց են տալիս 19-րդ դարում Շվեդիայում մարդկանց կյանքը, երկրի մշակութային ժառանգության կարևոր տարրեր են։

Ներկայումս Բրեյթի նկարները գտնվում են Շվեդիայի ազգային թանգարանում,Գյոթեբորգի գեղարվեստի թանգարանում, Հյուսիսային երկրների թանգարանում և մասնավոր հավաքածուներում։

Ցուցահանդեսներ
--------------

* Ցուցահանդես *Müsse el Grinden*, Արվեստի միջազգային ցուցահանդես, Մյունխեն, 1892
* Ստոկհոլմի ցուցահանդես, 1897
* Ցուցահանդես Մեծ արվեստի ցուցահանդեսում, Բեռլին, 1900
* «Կանանց արվեստ» շվեդ նկարիչների ասոցիացիայի ցուցահանդես, 1909
* «Նրանք գնացին Փարիզ» ցուցահանդես՝ *Liljevalchs konsthall* պատկերասրահում

Պատկերասրահ
-----------

* Զայրացնողները, 1885*Զայրացնողները*, 1885
* Քաղցր քուն, 1889*Քաղցր քուն*, 1889
* Ազատ րոպե, 1892*Ազատ րոպե*, 1892
* Նատյուրմորտ մրգերով*Նատյուրմորտ մրգերով*
* Մանկական խաղեր*Մանկական խաղեր*
* Ինտերիեր*Ինտերիեր*
* Քաջվարդեր*Քաջվարդեր*

Ծանոթագրություններ
------------------

1. 1 2
2. 1 2 3 4 5 6 7 8 9  Fanny I M Brate (f. Ekbom) (շվեդերեն) — 1917.
3. 1 2 3 4 5 6  Շվեդիայի մահվան գիրքը
4. 1 2 3 4 5 6  Hovförsamlingens kyrkoarkiv, Födelse- och dopböcker, SE/SSA/0007/C I/6 (1861-1886), bildid: 00033265\_00006
5. 1 2  Sveriges dödbok 1815–2022 (շվեդերեն) — 9 — Sveriges Släktforskarförbund, 2023.
6. 1 2 3 4  Engelbrekts kyrkoarkiv, Död- och begravningsböcker, SE/SSA/6003/F I/8 (1938-1941), bildid: 00017532\_00099 — P. 111.
7. 1 2  Շվեդիայի 1880 թվականի մարդահամար (շվեդերեն) — Riksarkivet.
8. ↑  Swedish Census 1890 (շվեդերեն) — Riksarkivet.
9. 1 2  Շվեդիայի 1900 թվականի մարդահամար (շվեդերեն) — Riksarkivet.
10. ↑  National Museum exhibition catalogs No. 93

Արտաքին հղումներ
----------------

* Fanny I M Brate (f. Ekbom)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 90895970 · GND: 1121331440 · ISNI: 0000000368015703 · LIBRIS: 386158 · SUDOC: 178191434 · VIAF: 247538509 · ULAN: 500195257 · WorldCat VIAF: 247538509 |

 |

 |